ΔΙΚΑΙΟΛΟΓΗΤΙΚΑ ΟΡΚΩΜΟΣΙΑΣ
Οι φοιτητές που επιθυμούν να συμμετάσχουν στην προσεχή ορκωμοσία που θα πραγματοποιηθεί στο τελευταίο δεκαήμερο του μηνός Ιουλίου 2026 (η ακριβής ημερομηνία θα ανακοινωθεί προσεχώς) θα πρέπει να καταθέσουν μέχρι 1/7/2026 τα παρακάτω δικαιολογητικά:


1. ΑΙΤΗΣΕΙΣ
Οι φοιτητές που πρόκειται να ορκιστούν θα πρέπει να καταθέσουν ηλεκτρονικά από τον ιδρυματικό τους λογαριασμό στο email της Γραμματείας (g-bio@uth.gr)

[bookmark: _GoBack]α) ΑΙΤΗΣΗ ΟΡΚΩΜΟΣΙΑΣ (ΠΡΟΣΟΧΗ: Σε περίπτωση που οι φοιτητές έχουν αλλάξει αστυνομική ταυτότητα και δεν την έχουν καταθέσει στην Γραμματεία, πρέπει να στείλουν και φωτοτυπία της νέας ταυτότητας με τις δύο όψεις σε μία σελίδα. Αυτό θα το ελέγξουν στην eΓραμματεία μέσα από τα προσωπικά τους στοιχεία)

β) ΑΙΤΗΣΗ ΕΚΔΟΣΗΣ Ή ΜΗ ΤΟΥ ΠΤΥΧΙΟΥ ΣΕ ΧΑΡΤΙ ΤΥΠΟΥ ΠΑΠΥΡΟΥ (συμπληρώνεται σε κάθε περίπτωση)
   *Σε περίπτωση που στην αίτηση επιλέξουν την έκδοση του πτυχίου σε πάπυρο, πρέπει να γίνει κατάθεση του ποσού 4,96 ευρώ στον Λογαριασμό του Παν/μίου Θεσσαλίας στην Εθνική Τράπεζα της Ελλάδας:  201/480616-64 (ΙΒΑΝ GR58 0110 2010 0000 2014 8061 664). * Στο καταθετήριο πρέπει να αναγράφεται οπωσδήποτε το ονοματεπώνυμο του φοιτητή.
   Το αντίγραφο της κατάθεσης του παραπάνω ποσού πρέπει οι φοιτητές να το στείλουν στην Γραμματεία μαζί με την αίτηση.

γ) ΑΙΤΗΣΗ  ΕΚΔΟΣΗΣ ΠΙΣΤΟΠΟΙΗΤΙΚΟΥ ΠΑΙΔΑΓΩΓΙΚΗΣ ΚΑΙ ΔΙΔΑΚΤΙΚΗΣ ΕΠΑΡΚΕΙΑΣ ΕΦΟΣΟΝ ΠΛΗΡΟΥΝΤΑΙ ΟΙ ΠΡΟΫΠΟΘΕΣΕΙΣ. (Εάν από τα μαθήματα επιλογής της β’ ομάδας (δείτε το link: https://bio.uth.gr/certificate-in-education/) οι φοιτητές έχουν περάσει περισσότερα από δύο μαθήματα επιλογής, σημειώνουν στην αίτηση τα δύο μαθήματα που θέλουν να αναγράφονται στο πιστοποιητικό)

δ) ΑΙΤΗΣΗ  ΕΚΔΟΣΗΣ ΠΙΣΤΟΠΟΙΗΤΙΚΟΥ ΓΝΩΣΕΩΝ ΧΕΙΡΙΣΜΟΥ Η/Υ  

ε) Οι φοιτητές που συγκεντρώνουν από τα μαθήματα επιλογής πάνω από 36 ECTS μονάδες μπορούν, εφόσον το επιθυμούν (δεν είναι υποχρεωτικό), να επιλέξουν με ΑΙΤΗΣΗ τους εκείνα τα οποία θέλουν να μην προσμετρηθούν στον βαθμό πτυχίου. Σημειώνουμε ότι τα επιπλέον μαθήματα, που δεν προσμετρώνται στον βαθμό πτυχίου, αναγράφονται στο Πιστοποιητικό αναλυτικής βαθμολογίας και στο Παράρτημα Διπλώματος. Όσα μαθήματα επιλογής είχαν δηλωθεί και δεν έχουν προβιβάσιμο βαθμό δεν αναγράφονται στο Πιστοποιητικό αναλυτικής βαθμολογίας και στο Παράρτημα Διπλώματος.
 
· Οι αιτήσεις να είναι συμπληρωμένες στον υπολογιστή (OXI χειρόγραφα).
· Το ονοματεπώνυμο στις αιτήσεις να είναι γραμμένο με πεζά γράμματα (μικρά με τόνους, όχι κεφαλαία).
· Οι φοιτητές που μετακινήθηκαν με ERASMUS+ το σημειώνουν στην αίτηση ορκωμοσίας

2. Ακαδημαϊκή ταυτότητα 
Οι φοιτητές θα πρέπει να καταθέσουν στην Γραμματεία ή να στείλουν με courier (όχι ταχυδρομικά) την ακαδημαϊκή ταυτότητα  στην διεύθυνση: Γραμματεία Τμήματος Βιοχημείας και Βιοτεχνολογίας Πανεπιστημίου Θεσσαλίας, Βιόπολις 41500, Λάρισα, τηλ. επικοινωνίας 2410 565271 με θέμα «Ορκωμοσία-Ακαδημαϊκή Ταυτότητα»

*Σε περίπτωση απώλειας οι φοιτητές θα πρέπει να συμπληρώσουν και να στείλουν ηλεκτρονικά στο email της Γραμματείας (g-bio@uth.gr) σχετική υπεύθυνη δήλωση απώλειας/κλοπής μέσω της υπηρεσίας gov.gr στο link: https://www.gov.gr/ipiresies/polites-kai-kathemerinoteta/psephiaka-eggrapha-gov-gr/ekdose-upeuthunes-deloses




3.Ηλεκτρονική Αίτηση αποφοίτου προς το γραφείο Διασύνδεσης και Επιχειρηματικότητας του ΠΘ.
* Η ιχνηλάτηση της επαγγελματικής πορείας των αποφοίτων χρησιμοποιείται διεθνώς ως ένας από τους σημαντικότερους δείκτες αξιολόγησης της ποιότητας ενός σύγχρονου Πανεπιστημίου. Το Υπουργείο χρηματοδοτεί αυτή τη δράση και η καλή και ποιοτική διασύνδεσή μας με τους/τις αποφοίτους μας είναι ένας από τους τομείς, ως προς τους οποίους αξιολογείται το Πανεπιστήμιό μας με επιπτώσεις στην περαιτέρω  χρηματοδότησή μας. Για τον λόγο αυτό είναι πολύ σημαντικό για το Γραφείο Διασύνδεσης να διαθέτει επικαιροποιημένα στοιχεία επικοινωνίας για κάθε απόφοιτο/η, ώστε να μπορεί να τους/τις υποστηρίζει, να καταγράφει την πορεία τους και να ενισχύει τις δράσεις του εκεί που αποτυπώνονται κενά και ευκαιρίες βελτίωσης. Σας ευχαριστούμε πολύ που συμβάλετε σε αυτό! 

 4. Ερωτηματολόγιο αποφοίτου 

5. Οι φοιτητές θα πρέπει:
α) να έχουν καταθέσει ΟΠΩΣΔΗΠΟΤΕ την πτυχιακή τους εργασία στην Βιβλιοθήκη του Πανεπιστημίου Θεσσαλίας στο libthesis@uth.gr Όσοι θα παρουσιάσουν την πτυχιακή τους εργασία στο διάστημα 29/6-1/7/2026 θα πρέπει να την καταθέσουν στην βιβλιοθήκη αμέσως μετά την παρουσίαση.

β) να έχουν ρυθμίσει τις εκκρεμότητές τους με την Βιβλιοθήκη (π.χ. επιστροφή βιβλίων που δε δικαιούνται, καταβολή χρηματικών οφειλών), ώστε η Γραμματεία να μπορεί να παραλάβει τα σχετικά πιστοποιητικά από την Βιβλιοθήκη.



ΠΡΟΣΟΧΗ: Αφορά στους φοιτητές που ΔΕΝ ολοκλήρωσαν τις ακαδημαϊκές τους υποχρεώσεις
Οι φοιτητές που οφείλουν μαθήματα για την λήψη του πτυχίου τους, αλλά εκτιμούν ότι θα εκπληρώσουν τις υποχρεώσεις τους στην εξεταστική Ιουνίου 2026, πρέπει να στείλουν email έως τις 28/6/2026 στο  g-bio@uth.gr (email της Γραμματείας) με τίτλο: «Οφειλόμενα μαθήματα», στο οποίο θα γράψουν τα μαθήματα που οφείλουν και το κινητό τους τηλέφωνο. Παράλληλα πρέπει να επικοινωνήσουν και οι ίδιοι με τους υπεύθυνους καθηγητές για επίσπευση κατάθεσης της βαθμολογίας τους στην Γραμματεία. 

